C 153/12

KOMISSION TÄYTÄNTÖÖNPANOPÄÄTÖS,

annettu 23 päivänä toukokuuta 2011,

elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla ”Koulutuksen parantaminen elintarvikkeiden turvallisuuden lisäämiseksi” -ohjelman puitteissa annettavaa koulutusta koskevan vuoden 2011 työohjelman rahoittamisesta

2011/C 153/08

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1), jäljempänä ’varainhoitoasetus’, ja erityisesti sen 75 artiklan,

ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (2), jäljempänä ’soveltamissäännöt’, ja erityisesti sen 90 artiklan,

ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (3) ja erityisesti sen 12 artiklan 3 kohdan,

ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY (4) ja erityisesti sen 2 artiklan 1 kohdan i alakohdan,

ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (5) ja erityisesti sen 66 artiklan 1 kohdan b ja c alakohdan,

sekä katsoo seuraavaa:

Asetuksessa (EY) N:o 882/2004 vahvistetaan yleiset säännöt sellaista virallista valvontaa varten, jolla todetaan erityisesti, että noudatetaan sääntöjä, joilla pyritään estämään, poistamaan tai vähentämään hyväksyttäville tasoille ihmisiin ja eläimiin kohdistuvia riskejä ja takaamaan oikeudenmukaiset käytännöt rehujen ja elintarvikkeiden kaupassa ja suojelemaan kuluttajien etuja. Kyseisen asetuksen 51 artiklassa säädetään, että komissio voi järjestää koulutusta mainitussa asetuksessa tarkoitetusta virallisesta valvonnasta vastaavien jäsenvaltioiden toimivaltaisten viranomaisten henkilöstölle. Myös kolmansien maiden, varsinkin kehitysmaiden, edustajat voivat osallistua tähän koulutukseen. Koulutuksessa voidaan käsitellä erityisesti yhteisön rehu- ja elintarvikelainsäädäntöä sekä eläinten terveyttä ja hyvinvointia koskevia sääntöjä.

Komissio on laatinut ”Koulutuksen parantaminen elintarvikkeiden turvallisuuden lisäämiseksi” -ohjelman asetuksessa (EY) N:o 882/2004 asetettujen tavoitteiden saavuttamiseksi. Komission tiedonannossa KOM(2006) 519 lopullinen (6) tarkastellaan koulutuksen tulevaan järjestämiseen liittyviä vaihtoehtoja.

Komission päätöksellä 2004/858/EY (7) perustetulle kansanterveysalan toimintaohjelman toimeenpanovirastolle siirrettiin 9 päivänä syyskuuta 2008 tehdyllä komission päätöksellä K(2008) 4943 tiettyjä hallinto- ja ohjelman täytäntöönpanoon liittyviä tehtäviä asetuksen (EY) N:o 882/2004 nojalla toteutettavien elintarviketurvallisuuteen liittyvien koulutustoimenpiteiden osalta. Kansanterveysalan toimintaohjelman toimeenpanovirasto muutettiin komission päätöksellä 2008/544/EY (8) terveys- ja kuluttaja-asioiden toimeenpanovirastoksi, jäljempänä ’virasto’. Virastolle olisi tämän vuoksi myönnettävä vuodeksi 2011 toiminta-avustus ”Koulutuksen parantaminen elintarvikkeiden turvallisuuden lisäämiseksi” -ohjelmaan liittyvien toimien rahoittamiseksi.

Varainhoitoasetuksen 75 artiklassa ja soveltamissääntöjen 90 artiklan 1 kohdassa säädetään, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.

Koska vuoden 2011 työohjelma on riittävän yksityiskohtainen toimintakehys, tämä päätös on soveltamissääntöjen 90 artiklan 2 ja 3 kohdassa tarkoitettu rahoituspäätös.

Tämän päätöksen soveltamiseksi on aiheellista määritellä termi ”olennainen muutos” soveltamissääntöjen 90 artiklan 4 kohdan mukaisesti.

Varainhoitoasetuksen 83 artiklan mukaan menot olisi vahvistettava, hyväksyttävä ja maksettava soveltamissäännöissä vahvistettujen määräaikojen kuluessa. Soveltamissäännöissä täsmennetään myös edellytykset, joiden täyttyessä velkojilla on oikeus saada myöhässä maksetuista määristä viivästyskorkoa; viivästyskorko maksetaan samasta budjettikohdasta kuin alkuperäinen meno.

ON PÄÄTTÄNYT SEURAAVAA:

1 artikla

Hyväksytään liitteenä oleva työohjelma ”Koulutuksen parantaminen elintarvikkeiden turvallisuuden lisäämiseksi” -ohjelman panemiseksi täytäntöön vuonna 2011. Työohjelma muodostaa varainhoitoasetuksen 75 artiklassa tarkoitetun rahoituspäätöksen.

2 artikla

1. Työohjelman täytäntöönpanemiseksi annettavan rahoitusosuuden kokonaismäärä on 16 100 000 EUR, joka rahoitetaan seuraavista Euroopan unionin yleisen talousarvion 2011 budjettikohdista:

c)

2. Edellä 1 kohdan d alakohdassa säädetty määrä maksetaan terveys- ja kuluttaja-asioiden toimeenpanovirastolle, ja kyseessä on toiminta-avustus.

3. Myöhästyneistä maksuista aiheutuva viivästyskorko voidaan myös maksaa 1 kohdan a ja b alakohdassa tarkoitetuista samoista budjettikohdista varainhoitoasetuksen 83 artiklan mukaisesti.

3 artikla

Työohjelman kattamiin toimiin sidottujen määrärahojen kumulatiivisia muutoksia, jotka ovat enintään 20 prosenttia 2 artiklan 1 kohdassa tarkoitetusta enimmäisrahoitusosuudesta, ei pidetä soveltamissääntöjen 90 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta työohjelman luonteeseen ja tavoitteisiin.

Tulojen ja menojen hyväksyjä voi tehdä tällaisia muutoksia noudattaen moitteettoman varainhoidon ja suhteellisuuden periaatteita.

(1) EYVL L 248, 16.9.2002, s. 1.

(2) EYVL L 357, 31.12.2002, s. 1.

(3) EYVL L 11, 16.1.2003, s. 1.

(4) EYVL L 169, 10.7.2000, s. 1.

(5) EUVL L 165, 30.4.2004, s. 1.

(6) SEC(2006) 1163 ja SEC(2006) 1164, 20.9.2006.

(7) EUVL L 369, 16.12.2004, s. 73.

(8) EUVL L 173, 3.7.2008, s. 27.

LIITE

Elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla ”Koulutuksen parantaminen elintarvikkeiden turvallisuuden lisäämiseksi” -ohjelman puitteissa annettavaa koulutusta koskeva vuoden 2011 työohjelma

1.1 Johdanto

Tässä työohjelmassa on kolme täytäntöönpanotoimea vuodelle 2011. Asetuksessa (EY) N:o 882/2004 ja direktiivissä 2000/29/EY asetettujen tavoitteiden perusteella määrärahojen jako ja pääasialliset toimet ovat seuraavat:

1.2 Hankinnat (toteutetaan välillisen keskitetyn hallinnoinnin kautta): 1.2.1 Koulutus: koulutusohjelman toteuttamista koskevat sopimukset ulkopuolisten toimittajien kanssa 14 650 000 EUR 1.2.2 Koulutus: tietotekniset laitteet ja välineet sekä tietotekniikkatuki, tiedotusmateriaali, informaatio- ja viestintätuki sekä konferenssit 350 000 EUR 1.3 Muut toimet: toiminta-avustus terveys- ja kuluttaja-asioiden toimeenpanovirastolle 1 100 000 EUR YHTEENSÄ 16 100 000 EUR

1.2 Hankinnat

Hankintasopimuksia varten on varattu määrärahoja yhteensä 15 000 000 euroa vuodeksi 2011.

1.2.1 Koulutus: koulutusohjelman toteuttamista koskevat sopimukset ulkopuolisten toimittajien kanssa

OIKEUSPERUSTA

Asetuksen (EY) N:o 882/2004 51 artikla ja 66 artiklan 1 kohdan b alakohta

Direktiivin 2000/29/EY 2 artiklan 1 kohdan i alakohta

BUDJETTIKOHTA

Budjettikohdat: 17.04.07.01 ja 17.04.04.01

SOPIMUSTEN ALUSTAVA MÄÄRÄ JA LUONNE

Kutakin jäljempänä mainittua teknistä aihepiiriä varten tehdään yksi tai useampi erillinen palveluhankintasopimus. Arvion mukaan palveluhankintasopimuksia tehdään seitsemisentoista. Ulkoiset sopimuspuolet huolehtivat lähinnä koulutuksen organisatorisista ja logistisista puolista.

SOPIMUSTEN ALUSTAVA KOHDE (JOS MAHDOLLISTA)

Vuoden 2011 koulutustoimissa käsitellään seuraavia aiheita:

Toimet Määrä euroina HACCP (Hazard Analysis Critical Control Point, vaarojen analysointi ja kriittiset kohdat niiden hallitsemiseksi) -periaatteiden mukaiset elintarvikkeiden ja rehujen valvontamenettelyt, HACCP-järjestelmien toteuttamista elintarvike- ja rehualan laitoksissa koskevissa tarkastuksissa sovellettavat tekniikat 2 000 000 Elintarvikehygienia ja -valvonta: liha-, kalastus-, maito- ja vauvanruoka-alat 2 550 000 Eläintautien torjunta ja valvonta 1 300 000 Elintarvikkeiden kanssa kosketuksiin joutuvat materiaalit 600 000 Lisäaineiden käyttö ja valvonta 975 000 Eläinlääkkeiden käyttö ja valvonta 975 000 Riskinarviointi 700 000 Varosuunnitelmat ja tautien valvonta 400 000 Elintarvikkeiden testaus 1 500 000 Rehulainsäädäntö (erityisesti rehuhygienia) 700 000 Kasvinsuojeluaineet 900 000 Muut eläinten terveyttä ja hyvinvointia, kasvien terveyttä ja elintarvikkeiden turvallisuutta koskevat kysymykset, yhteistyö muiden kansainvälisten järjestöjen kanssa elintarviketurvallisuutta koskevien koulutustoimenpiteiden alalla jäsenvaltioissa sekä tutkimukset 1 050 000 Välisumma A 13 650 000 Kasvinsuojelun valvonta 1 000 000 Välisumma B 1 000 000 A + B YHTEENSÄ 14 650 000

TÄYTÄNTÖÖNPANO

Terveys- ja kuluttaja-asioiden toimeenpanoviraston hallinnoitavaksi ja täytäntöön pantavaksi tulee 14 400 000 EUR (asetuksen (EY) N:o 882/2004 ja direktiivin 2000/29/EY mukaisten elintarviketurvallisuustoimien rahoittaminen) (komission päätös 2008/544/EY). Jäljelle jäävät 250 000 EUR käyttää komissio tutkimusten kattamiseksi.

ALUSTAVA AIKATAULU HANKINTAMENETTELYN KÄYNNISTÄMISEKSI

Arviolta huhti-kesäkuussa, jotta sopimukset saadaan tehtyä vuoden 2011 kuluessa.

TARJOUSPYYNTÖJEN ALUSTAVA MÄÄRÄ

14 650 000 EUR.

1.2.2 Koulutus: tietotekniset laitteet ja välineet sekä tietotekniikkatuki, tiedotusmateriaali, informaatio- ja viestintätuki sekä konferenssit

OIKEUSPERUSTA

Asetuksen (EY) N:o 882/2004 66 artiklan 1 kohdan c alakohta

BUDJETTIKOHTA

Budjettikohta: 17.01.04.05

SOPIMUSTEN ALUSTAVA MÄÄRÄ JA LUONNE

Arvion mukaan palveluhankintasopimuksia tehdään noin kolme.

SOPIMUSTEN ALUSTAVA KOHDE (JOS MAHDOLLISTA)

Näistä määrärahoista rahoitettavat toimet on tarkoitettu koulutusohjelmien järjestämiseen, tietotekniikka- ja verkko-opiskelulaitteisiin, -välineisiin ja -tukeen, tiedotusmateriaaliin ja informaatio- ja viestintätukeen sekä konferensseihin.

TÄYTÄNTÖÖNPANO

Terveys- ja kuluttaja-asioiden pääosasto panee tämän toimen täytäntöön suoraan.

ALUSTAVA AIKATAULU HANKINTAMENETTELYN KÄYNNISTÄMISEKSI

Arviolta huhti- ja lokakuun välisenä aikana.

TARJOUSPYYNTÖJEN ALUSTAVA MÄÄRÄ

350 000 EUR.

1.3 Muut toimet: toiminta-avustus terveys- ja kuluttaja-asioiden toimeenpanovirastolle

OIKEUSPERUSTA

Neuvoston asetus (EY) N:o 58/2003, erityisesti 12 artiklan 3 kohta

BUDJETTIKOHTA

Budjettikohta: 17.01.04.31

MÄÄRÄ

1 100 000 EUR

TÄYTÄNTÖÖNPANOTOIMEN KUVAUS JA TAVOITE

Viraston toimintaa vuonna 2011 rahoitetaan unionin yleisestä talousarviosta rahoitusnäkymäotsakkeeseen 2 kuuluvien ohjelmien yhteydessä. Budjettikohdasta 17.01.04.31 suoritetaan viraston vuoden 2011 toiminta-avustus ”Koulutuksen parantaminen elintarvikkeiden turvallisuuden lisäämiseksi” -ohjelman osalta. Neuvoston asetuksen (EY) N:o 58/2003 12 artiklan 3 kohdan mukaisesti toiminta-avustus on otettava niiden unionin ohjelmien varoista, joita virasto hallinnoi. Vuoden 2011 talousarvioon on sisällytetty kaksi erillistä budjettikohtaa virastolle maksettavaa avustusta varten, toinen rahoitusnäkymäotsakkeeseen 2 ja toinen otsakkeeseen 3b kuuluvia ohjelmia varten.